આ ગેમમાં ગેમ રમનારને વિવિધ ૫૦ ટાસ્ક આપવામાં આવે છે.જેમાં છેલ્લો ટાસ્ક ગેમ રમનારને સ્યુસાઈડ કરવા માટે આપવામાં આવે છે. ઈલેકટ્રોનિક એન્ડ ઈન્ફર્મેશન ટેકનોલોજી મંત્રાલયે ખાસ અંગે પ્રતિબંધ બહાર પાડ્યો છે. અને તેમાં ગૂગલ,યાહૂ અને ફેસબુક, વોટ્સએપ, યાહૂ ઈન્ડિયા, ઈન્સ્ટાગ્રામ અને માઈક્રોસોફટ ઈન્ડિયા સહિતના તમામ ઈન્ટરનેટ પ્લેટફોર્મને બ્લૂ વ્હેલ ચેલેન્જ અને તેના જેવી બીજી ગેમની લિન્ક તાબડતોબ કાઢી નાખવા સૂચના આપી છે. આ પ્રતિબંધના આદેશની એક નકલ ગૃહ મંત્રાલય તેમજ મહિલા અને બાળ વિકાસ મંત્રાલયને પણ મોકલવામાં ‍આવી છે. તાજેતરમાં અનેક રાજકીય અગ્રણીઓએ આ ગેમ પર પ્રતિબંધ મૂકવા માગણી કરી હતી. જેમાં મેનકા ગાંધી અને કેરળના મુખ્યપ્રધાનનો સમાવેશ થાય છે.